**ΚΑΝΟΝΙΣΜΟΣ ΛΕΙΤΟΥΡΓΙΑΣ ΣΧΟΛΕΙΟΥ**

**ΣΧΟΛΙΚΟΥ ΕΤΟΥΣ 2018-2019**

**Α΄.- ΩΡΑΡΙΟ ΛΕΙΤΟΥΡΓΙΑΣ ΣΧΟΛΕΙΟΥ**

* **Το Πρωινό Πρόγραμμα του σχολείου αρχίζει στις 08:15΄. Οι μαθητές προσέρχονται στο σχολείο από τις 08:00΄ έως τις 08:15΄, την ώρα που αρχίζει η προσευχή.**
* Στο χώρο του σχολείου και για την ασφάλεια των μαθητών παρευρίσκεται αποκλειστικά και μόνο το διδακτικό προσωπικό του σχολείου και οι μαθητές (Π.Δ. 79/2017 – ΦΕΚ 109/1.8.2017).
* Κατά συνέπεια, **κατά την ώρα προσέλευσης (08:00-08:15) οι γονείς συνοδεύουν τα παιδιά τους έως τις δύο εισόδους και κατά την ώρα αποχώρησης (13:15) τα παραλαμβάνουν από τις ίδιες εξόδους.**

Επισημαίνουμε ότι η αδικαιολόγητη και συστηματική αργοπορία απαγορεύεται ρητά από την κείμενη νομοθεσία και είναι ανεπίτρεπτη, επειδή οι αργοπορημένοι μαθητές χάνουν σημαντικό μέρος του μαθήματός τους και εμποδίζεται αρκετά η εκπαιδευτική διαδικασία για τους υπόλοιπους μαθητές.

* Οι πόρτες του προαυλίου παραμένουν κλειστές, για την ασφάλεια των μαθητών, κατά τη διάρκεια υλοποίησης του ωρολογίου προγράμματος μαθημάτων. Οι γονείς μπορούν να εισέρχονται στο χώρο του σχολείου μόνο τις ημέρες και ώρες, που υπάρχει συνάντηση προγραμματισμένη με τους εκπαιδευτικούς. Οι γονείς μπορούν να εισέλθουν στο σχολείο διαφορετική ώρα, αφού επικοινωνήσουν με τους εκπαιδευτικούς.
* **Για την ασφάλεια των μαθητών, οι γονείς δεν πρέπει να προσεγγίζουν τους μαθητές από τα κάγκελα του σχολείου, ιδιαίτερα κατά τη διάρκεια των διαλειμμάτων.**
* Κατά τη διάρκεια του Πρωινού Προγράμματος πραγματοποιούνται 3 διαλείμματα, τις ακόλουθες ώρες:

**1ο  διάλειμμα :  09:40΄ – 10:00΄**

**2ο  διάλειμμα :  11:30΄ – 11:45΄**

**3ο  διάλειμμα :  12:25΄ – 12:35΄**

* Οι πόρτες των αιθουσών και των κλιμακοστασίων παραμένουν κλειστές το πρωί μέχρι την είσοδο των μαθητών σ’ αυτές, καθώς και στα διαλείμματα για λόγους ασφαλείας.
* Οι μαθητές σχολάνε πάντα στις 13.15 ,σύμφωνα με το ωρολόγιο πρόγραμμά τους και ποτέ νωρίτερα, ακόμη και τις ημέρες που έχουν προγραμματισμένη εκπαιδευτική επίσκεψη. Οι γονείς και όσοι παραλαμβάνουν τους μαθητές από το σχολείο, θα πρέπει να βρίσκονται έγκαιρα στην έξοδο, προκειμένου να εξασφαλίζεται η ομαλή αποχώρηση των μαθητών.

**Β΄.- ΣΧΟΛΙΚΟΙ ΤΡΟΧΟΝΟΜΟΙ**

Οι σχολικοί τροχονόμοι θα βρίσκονται στις διαβάσεις των δυο εισόδων και εξόδων του σχολείου (Ακροπόλεως και Μ. Ασίας) για να διευκολύνουν τους μαθητές μας, τις ώρες: **07:45΄- 08.25΄ & 13:00΄- 13:30΄.**

 **Γ΄.- ΠΑΡΑΔΟΣΗ – ΠΑΡΑΛΑΒΗ - ΜΑΘΗΤΩΝ**

* Οι εκπαιδευτικοί παραδίδουν στους γονείς τους μαθητές της Α΄ από τον χώρο της αυλής, κοντά στο γήπεδο καλαθοσφαίρισης (μπάσκετ) και της Β΄ Τάξης από τoν χώρο της αυλής, δίπλα στο γήπεδο της πετοσφαίρισης (βόλεϊ). Οι μαθητές των υπολοίπων Τάξεων (Γ΄, Δ΄, Ε΄ ΣΤ΄) εξέρχονται από τις κεντρικές εξόδους.
* Η πρόωρη αποχώρηση μαθητή από το σχολείο εξαιτίας κάποιας ασθένειας ή κάποιου άλλου λόγου, επιτρέπεται μόνο με τη συνοδεία του γονέα ή του κηδεμόνα, ο οποίος παραλαμβάνει το παιδί από το γραφείο των εκπαιδευτικών, υπογράφοντας σχετική δήλωση.

**Δ΄.- ΑΠΟΥΣΙΕΣ**

* Αν κάποιος μαθητής πρόκειται να απουσιάσει από το σχολείο, καλό θα ήταν οι γονείς να ενημερώνουν εγκαίρως το σχολείο.
* Σε περίπτωση απουσίας κάποιου μαθητή, ο ενδιαφερόμενος γονέας ενημερώνεται για τα μαθήματα της ημέρας από συμμαθητή του , ενώ ο δάσκαλος της τάξης θα έχει φροντίσει να παραδώσει τις κατ’ οίκον εργασίες σε μαθητή, που διαμένει κοντά στην οικία του απουσιάζοντος.

**Ε΄.- ΚΙΝΗΤΑ ΤΗΛΕΦΩΝΑ**

* **Σύμφωνα με τη Φ.25/103373/Δ1/22-6-2018 οι μαθητές δεν επιτρέπεται να έχουν στην κατοχή τους εντός του σχολικού χώρου, κινητά τηλέφωνα και οποιαδήποτε άλλη ηλεκτρονική συσκευή ή παιχνίδι που διαθέτει σύστημα επεξεργασίας εικόνας και ήχου. Τα ίδια ακριβώς ισχύουν και για τις εκπαιδευτικές εκδρομές.**

**ΣΤ΄.- ΠΡΩΤΕΣ ΒΟΗΘΕΙΕΣ**

* Σε περίπτωση τραυματισμού ή ασθένειας μαθητή παρέχονται οι πρώτες βοήθειες από τους εκπαιδευτικούς του σχολείου. Ενημερώνονται τηλεφωνικά οι γονείς των μαθητών για την κάθε περίπτωση και ανάλογα με την εκτίμηση του περιστατικού προσέρχονται στο σχολείο για την περεταίρω περίθαλψή τους. Σε επείγουσες καταστάσεις καλείται ασθενοφόρο από το σχολείο και οδηγείται ο μαθητής στο Νοσοκομείο με τη συνοδεία εκπαιδευτικού και των γονέων ή κηδεμόνων του .

**Ζ΄.- ΕΝΗΜΕΡΩΣΗ ΓΟΝΕΩΝ ΚΑΙ ΚΗΔΕΜΟΝΩΝ**

* Το σχολείο ορίζει ημέρα και ώρα συνεργασίας των εκπαιδευτικών με τους γονείς των μαθητών, μια φορά το μήνα, όταν πλέον θα έχει τεθεί σε πλήρη εφαρμογή το ωρολόγιο πρόγραμμα μαθημάτων. Σε έκτακτες περιπτώσεις η επικοινωνία γονέων – εκπαιδευτικών γίνεται κατόπιν συνεννόησης.

**Η΄.-ΤΜΗΜΑΤΑ ΠΡΟΩΡΗΣ ΥΠΟΔΟΧΗΣ**

 **ΚΑΙ ΟΛΟΗΕΜΡΟ**

* Το πρωί, πριν την έναρξη των μαθημάτων, θα λειτουργεί **Τμήμα Πρωινής Ζώνης**, αποκλειστικά και μόνο το χρονικό διάστημα από **07:00΄ έως και 07.15΄,**το οποίο θα υποδέχεται όσους μαθητές έχουν δηλώσει συμμετοχή
* **Το σχολείο και κατά το τρέχον σχολικό έτος 2018 – 2019 λειτουργεί ως Ολοήμερο Ενιαίου Τύπου. Το Ωρολόγιο Πρόγραμμα του Ολοήμερου είναι το εξής:**
* **13:20΄- 14.00΄ Σίτιση μαθητών (1η ώρα Ολοήμερου Προγράμματος)**
* **14:00΄- 14.15΄ 1ο Διάλειμμα**
* **14:15΄- 15.00΄ Μελέτη-Προετοιμασία (2η ώρα Ολοήμερου Προγράμματος)**
* **15:00΄- 15.15΄ 2ο Διάλειμμα**
* **15:15΄- 16.00΄ Επιλογή διδακτικού αντικειμένου (3η ώρα Ολοήμερου Προγράμματος)**
* **Κατά τη διάρκεια του δεύτερου διαλείμματος όσοι μαθητές έχουν δηλώσει αποχώρηση τη συγκεκριμένη ώρα, παραδίδονται στους γονείς και κηδεμόνες τους.**
* **Το σχολείο τελειώνει τη λειτουργία του στις 16:00΄ με τη λήξη της τρίτης ώρας του Ολοήμερου Προγράμματος και την παράδοση των μαθητών στους γονείς τους.**

**Θ΄.- ΚΥΛΙΚΕΙΟ**

* Εντός του σχολικού χώρου λειτουργεί **κυλικείο**, το **οποίο δέχεται ελέγχους από τις υγειονομικές και αστυνομικές υπηρεσίες.**

**Ι΄.- ΕΣΩΤΕΡΙΚΟΣ ΚΑΝΟΝΙΣΜΟΣ ΣΧΟΛΙΚΗΣ ΜΟΝΑΔΕΣ**

 **(ΔΑΙ) ΚΑΙ ΜΝΗΜΟΝΙΟ ΕΝΕΡΓΕΙΩΝ**

* Σε περίπτωση έκτακτης ανάγκης (σεισμός, πυρκαγιά κ.α), ως σημεία συγκέντρωσης των μαθητών και χώροι καταφυγής, οριοθετούνται στη ανατολική πλευρά του προαυλίου, κατά μήκος της περίφραξης της νότιας πλευράς και σε απόσταση ασφαλείας από αυτή, οι εξής θέσεις:

**ΘΕΣΗ Α,** το γήπεδο βόλεϊ για τα τμήματα Α΄, Β΄, Γ΄ και

**ΘΕΣΗ Β,**  κάτω δεξιά από τις βρύσες για τα τμήματα Δ΄, Ε΄, ΣΤ΄ διότι έτσι:

* Εξασφαλίζεται η ανεμπόδιστη προσέγγισή τους από τους μαθητές.
* Βρίσκονται μακριά από μαντρότοιχους, από το ίδιο το σχ. κτίριο (>10μ),

 αλλά και από γραμμές ηλεκτρικού ρεύματος.

* Οι μαθητές δεν κινδυνεύουν από πτώσεις στοιχείων (στύλοι, δέντρα, κάγκελα κ.λπ.).
* Η δυναμικότητα του χώρου είναι τουλάχιστον 2m2 ανά άτομο.
* Εξασφαλίζεται η επιτήρηση, παρακολούθηση και προσφορά βοήθειας στους μαθητές.

Ο Χώρος Συγκέντρωσης γνωστοποιείται στους γονείς των μαθητών και γίνεται υπενθύμιση ότι πρέπει να παραλάβουν τα παιδιά τους, προσερχόμενοι πεζοί στο χώρο του σχολείου, φροντίζοντας να σταθμεύσουν τα οχήματά τους κατά το δυνατόν μακριά από αυτό, ώστε να μη παρεμποδίσουν τη διέλευση των οχημάτων Α΄ Βοηθειών ή των πυροσβεστικών οχημάτων

**ΕΠΙΣΗΜΑΝΣΗ**

Ο Διευθυντής καθώς και οι εκπαιδευτικοί του σχολείου περιμένουν τους γονείς-κηδεμόνες για οποιοδήποτε θέμα συμβεί ή προκύψει στη σχολική μας μονάδα και αφορά τους μαθητές μας. **Είναι αδιανόητο και πέρα από κάθε κανόνα ορθής συμπεριφοράς η επίλυση της οποιασδήποτε διαφοράς μεταξύ των γονέων και Κηδεμόνων καθώς και ανάμεσα σ’ γονείς και μαθητές.!**

Με ιδιαίτερη εκτίμηση,

Ο Διευθυντής του Σχολείου

ΧΑΙΡΙΣΤΑΝΙΔΗΣ ΕΛΕΥΘΕΡΙΟΣ